4-வினைல்பீனால்

4-வினைல்பீனால் (4-Vinylphenol) என்பது C8H8O  என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். பீனாலிக் சேர்மமான இது மதுபான வகைகளில் காணப்படுகிறது. பிரெட்டனோமைசசு என்ற நுரைமம் வகை நொதி மூலம் 4-வினைல்பீனால் உற்பத்தி செய்யப்படுகிறது. அதிக அடர்த்தியை அடையும்போது 4-வினைல்பீனால் மதுவின் வாசனையை விரும்பத்தகாத மருந்து போன்ற அடர்நெடியுடையதாக மாற்றும். மதுவில் காணப்படும் அந்தோசயனிடின் போன்ற மற்ற மூலக்கூறுகளுடன் வினைபுரிந்து 4-வினைல்பீனால் புதிய வேதிப்பொருள்களை உருவாக்கும். Structure of new anthocyanin-derived wine pigments. Hélène Fulcrand, Paulo-Jorge Cameira dos Santos, Pascale Sarni-Manchado, Véronique Cheynier and Jean Favre-Bonvin, J. Chem. Soc., Perkin Trans. 1, 1996, pages 735-739,  வெண்மை நிற மதுவகைகளில் 4-வினைல்பீனால் லிட்டருக்கு 70-1150 மைக்ரோகிராம் என்ற அதிக அளவிலும் வினைல்குவாயாகால் லிட்டருக்கு 10-490 மைக்ரோகிராம் அளவிலும் காணப்படுகின்றன. சிவப்பு நிற மதுவகைகளில் தொடர்புடைய எத்தில் பீனால்களே காணப்படுகின்றன. Flüchtige phenolische Verbindungen in Wein = Volatil phenolic compounds of wine. Rapp A. and Versini G., Deutsche Lebensmittel-Rundschau, 1996, vol. 92, no2, pages 42-48,  (German)

 தயாரிப்பு மற்றும் வினைகள் 

முன்னோடிச் சேர்மமான பாரா-குமாரிக் அமிலத்திலிருந்து 4-வினைல்பீனால் உற்பத்தி செய்யப்படுகிறது. பாரா-குமாரிக் அமிலத்தை பிரெட்டனோமைசசு நுரைமம் சின்னமேட்டு டிகார்பாக்சிலேசு நொதியின் உதவியால் 4-வினைல்பீனாலாக மாற்றுகிறது. Brettanomyces Monitoring by Analysis of 4-ethylphenol and 4-ethylguaiacol  at etslabs.com வினைல் பீனால் ரிடக்டேசு என்ற நொதி 4-வினைல்பீனாலை மேலும் 4-எத்தில் பீனாலாக ஒடுக்குகிறது.  குமாரிக்  அமிலம் சில சமயங்களில் நுண்ணுயிரியல் ஊடகங்களில் சேர்க்கப்பட்டு வாசனை மூலம் பிரட்டனோமைசசின் இருப்பின் நேர்மறையான அடையாளத்தை செயல்படுத்துகிறது.

 மேற்கோள்கள் 

பகுப்பு:வினைல் சேர்மங்கள்
பகுப்பு:இயற்கை பீனால்கள்
பகுப்பு:4-ஐதராக்சிபீனைல் சேர்மங்கள்